Innahoi vo nein Joahr is de Autobahn baut und obschnittsweis fertegstöt worn. Der bis zu vier Prozent steile Spessartaafstieg zwischn Aschaffnbuag und Rohrbrunn is am 15. Dezemba 1959 ereaffnat worn, im sejbn Joahr is da bereits bestehande Obschnitt vom Kreiz Nürnbeag noch Tennenlohe um a zwoate Richtungsfahrbahn ergänt worn. Am 27. Oktoba 1961 hot de Autobahn dann weida bis Helmstadt kurz voa Würzbuag gfiaht. Des letzte, 42xa0km lange Teilstück zwischn Rottndoaf und Schlüsslfeld is am 26. Novemba 1964 dem Vakeah ibagem worn. Währand dem Bau san 21 Oabata teadle vaunglückt.